Kauden avausviikonloppuna Manorit eivät päässeet ajamaan lainkaan, mutta seuraavana kisaviikonloppuna Malesiassa Manorit olivat mukana, mutta Stevens ei voinut osallistua kilpailuun teknisten ongelmien vuoksi. Kiinassa Stevens pääsi ensimmäistä kertaa kilpailuun ja oli maalissa 15:s. Itävallan GP jäi Stevensin osalta lyhyeksi öljyvuodon seurauksena. Keskeytys oli brittikuskille uran ensimmäinen. Britannian osakilpailussa Stevens törmäsi sateen tultua seinään, mutta pystyi jatkamaan kilpailuaan käytyään varikolla hakemassa uuden etusiiven. Maalissa Stevens oli 13:s, joka jäi Stevensin kauden parhaaksi sijoitukseksi. Unkarissa Stevens keskeytti.